Informatīvs pasākums uzņēmējiem





2026. gada 22. septembrī
Rēzeknes  novada pašvaldība (lielā zāle)
Atbrīvošanas alejā 95, Rēzekne







Programma

13.00	Atklāšanas uzruna 
Rēzeknes novada pašvaldības pārstāvis 

13.10	Atbalsts uzņēmumu radīšanai un attīstībai  Rēzeknes novadā. 
Rēzeknes novada pašvaldības projektu konkursa rezultāti un turpmākās aktivitātes
Edmunds Džiguns, Attīstības plānošanas nodaļas vadītājs
Sarmīte Broliša / Santa Springa, uzņēmējdarbības attīstības speciālistes

13.30	LIAA atbalsta programmas uzņēmējdarbības attīstībai, eksportam un inovācijām
Skaidrīte Baltace, LIAA reģionālās pārstāvniecības vadītāja Rēzeknē

Uzņemšana biznesa pirmsinkubācijas un  inkubācijas programmā
	Kristiāna Karčevska, vecākā projektu vadītāja
 
14.00	Darbnīca “Biežākie reģionu uzņēmēju izaicinājumi un kā tos pārvērst iespējās”
	Jānis Kļaviņš, uzņēmējdarbības konsultants
*iespēja pieteikties individuālai konsultācijai

16.00	Noslēgums, individuālās konsultācijas 

Rēzeknes novada pašvaldība sadarbībā ar Latvijas Investīciju un attīstības aģentūras (LIAA) reģionālo pārstāvniecību Rēzeknē rīko informatīvu pasākumu novada uzņēmējiem, lai informētu par pašvaldības atbalstu uzņēmējdarbības uzsākšanai un izaugsmei, kā arī par valsts un ES atbalsta programmām eksporta un inovāciju attīstībai. 

Pasākumā aicināti piedalīties mazie uzņēmēji un mājražotāji, pašvaldības biznesa projektu konkursā atbalstītie komersanti, eksportējošie uzņēmumi, pašvaldības deputāti, uzņēmējdarbības atbalsta speciālisti un citi interesenti. 

Pasākuma ietvaros norisināsies darbnīca, kuru vadīs pieredzējis uzņēmējdarbības konsultants Jānis Kļaviņš. Viņš ir strādājis ar vairāk nekā 800 uzņēmumiem  visā Latvijā, bijis uzņēmējdarbības TV raidījuma “Tava darīšana” līdzveidotājs un vadītājs. Darbnīcā būs iespēja “ar skatu no malas” paraudzīties uz reģionu uzņēmēju galvenajiem izaicinājumiem un biežāk pieļautajām kļūdām. Šie izaicinājumi var negatīvi ietekmēt pelnītspēju, taču ir diezgan viegli pārvarami, ja tos laicīgi pamana. Darbnīcā būs iespēja uzdot jautājumus par sava uzņēmuma vai uzņēmējdarbības vides izaicinājumiem un saņemt konsultanta ieteikumus šo izaicinājumu pārvarēšanai.


Kontaktinformācija: 
Sarmīte Broliša, Rēzeknes novada pašvaldības uzņēmējdarbības attīstības speciāliste
sarmite.brolisa@rezeknesnovads.lv 
Tālr. +371 25748078

Skaidrīte Baltace, LIAA reģionālās pārstāvniecības vadītāja Rēzeknē
skaidrite.baltace@liaa.gov.lv
Tālr. +371 29444334

Pieteikšanās līdz 2026. gada 20. septembrim, aizpildot pieteikumu šeit: https://docs.google.com/forms/d/1yBoADNaLpmoZDXNC5sR4DH4kOZzAP8JLT7iI0w58Cz0/edit 

